tomron87/hebrew-wikipedia-sentences-corpus huggingface dataset:
לאחר שהורג את אפרת (בטעות) הוא נהייה בן זוג של אחותה, אופק.
בהמשך התפטר ועלמה נהיית הבמאית במקומו.
אפרת שושן (תמר קינן): שחקנית תיאטרון מוכשרת המשחקת תפקיד משנה בטלנובלה.
חברתה של רננה ובת זוגו של שחר.
נהרגה בטעות על ידי שחר כאשר ניסה להדגים לה איך לירות באקדח בסצנה בטלנובלה ולא שם לב שהוא טעון (האקדח הוטען על ידי ג'ק כדי להרוג את מירי).
אופק שושן (תמר קינן): האחות-התאומה של אפרת.
מנהלת רומן עם שחר שפוגש אותה רק לאחר שאחותה מתה.
אופק דומה לאפרת מבחינה חיצונית אך שונה ממנה באופייה.
שירה אלדר (מלאני פרס): אחותו של ניב אלדר וחברתו של שון.
סטודנטית לפסיכולוגיה ומלצרית בבר אסימוב.
שון (שמשון) לב (לוי) (רון שחר): שחקן ראשי בטלנובלה.
אדם עצבני וסוער, המגלה במהלך הסדרה שהוא הומוסקסואל.
לאחר הגילוי הוא נפרד משירה ומנהל רומן עם אחיה ניב.
מפחד לצאת מהארון בגלל משפחתו השמרנית ובעיקר אביו שרוצה שיהיה שוטר.
במהלך הסדרה טליה גונבת ממנו זרע ונכנסת להריון בעזרתו, לאחר שהעניין מתגלה לו בסיום הסדרה הוא מחליט להילחם על משמורת על הילד.
בסוף הסדרה מציע לניב נישואין במהלך החתונה של רננה וכפיר.
ניב אלדר (אורי אומנותי): מאמן בחדר כושר וידיד של כפיר.
מנהל רומן עם שון, בן הזוג של אחותו.
שון מציע לו נישואין .
עלמה אונגר (הדס מורנו): הבת של נפתלי וניצה ואחותו של כפיר.
בהתחלה הייתה בת זוגו של עילי ובהמשך הם נפרדו כיוון שהכה אותה וכיוון שהיא לא רצתה לעבור איתו להונגריה.
היא נהיית בת זוגו של אודי וניהלה רומן עם שחר בהמשך.
הופכת לבמאית לאחר ששחר התפטר.
אודי בן-ציון (דוד וקסמן): נער המגיע מנשר שבפריפריה ומצטרף לצוות הסדרה בתור נער מים.
הוא מאוהב בדנה, אך מנהל מערכת יחסים עם עלמה.
טליה בורשטיין (שרון מלכי-שמש): תסריטאית הבית של "שוס" לשעבר.
נכנסת להריון באמצעות זרע שגנבה משון לאחר שסיממה אותו.
שפכה חומצה על פניה של דנה וניסתה לשרוף את האולפנים לאחר שפוטרה מעבודתה בפעם השנייה עקב אולטימטום שהציבה דנה לבני.
גרשון חבייה (אלברט אילוז): מאפיונר קשוח, מנהל חומוסייה ודואג קשות לבתו, שרית.
בהמשך הסדרה הוא מנהל רומן עם מירי.
הדמות השתתפה גם בטלנובלה מיכאלה.
עילי קרקוקלי-טננבאום (זהר ליבה): חייל משוחרר ו"מורעל" ששירת כטייס תובלה ומתכנן ללמוד רפואה בהונגריה.
בן זוגה של עלמה אונגר במשך ארבע שנים.
בטי לוי (מיכל גבריאלוב): חברתה הפרחה של שרית.
קלילה, טיפשה שנותנת עצות חסרות הגיון לשרית.
בהמשך נהיית בת זוגו של בני.
אבי בן-משה בן-זכריה (יוסי מרשק): ארוסה של שרית חבייה שמתאהבת בכפיר ולכן בורחת לו מהחינה ומבטלת את החתונה.
בסוף הוא ושרית חוזרים להיות ביחד.
יוסי לוי (אורי גבריאל): שוטר ירושלמי קשוח.
אביו של שון שאינו מקבל שבנו הומו ומנתק איתו את הקשר בשל כך.
פילאר פסיגאלופו (אלינור בן-חיים): זונה שהגיעה ממקסיקו ועובדת בארץ.
מתחברת לשחר, הלקוח הקבוע שלה.
הגיעה לארץ בגלל בני שלקח אותה ממקסיקו וגנב את כספי הנדוניה שלה.
לבסוף, היא מוצאת את אחיה דייגו, ומקבלת חזרה את כספי הנדוניה מבני.
ראמי (יוסף "ג'ו" סוויד): בן-זוגה לשעבר של רננה לוסטיג, גבר ערבי, שאף גרם לנידויה ממשפחתה הדתייה, ושבר את ליבה.
ד"ר אהרון ליפניק (ז'יל בן דוד): רופאו האישי של נפתלי שנים רבות.
נרצח על ידי ג'ק לאחר שגילה שיש לנפתלי פיצול אישיות.
יעקוביאן (עידן גיל): אחיין של טליה משני הצדדים.
לוקה בפיגור שכלי ובתסמונת טורט.
עבריין בעל עבר פלילי עשיר.
אפרים (הוגו ירדן): אבא של ניצה.
זקן שבורח מבית אבות ומתגורר אצל בתו, בבית משפחת אונגר.
רוזה (אילנה אביטל): פסיכיאטרית המנהלת את המוסד לחולי נפש שבו אושפזו רננה, דייגו, יעקוביאן, טליה ונפתלי.
איתן (יואב הייט): הסוכן של דנה בלום ומירי מורן.
אסף לוי (אור נחום): האח הקטן של בטי.
ילד שמן החולה בסוכרת בא ממשפחה קשת יום ו"אומץ" על ידי כפיר כדי להרשים את רננה.
רן (גיא אדלר): האקס המיתולוגי של ניב, אחרי שניב ושון נפרדים ניב פוגש מחדש את רן והופך לבן זוגו, מה שמרגיז את שון, מארגן מסיבות גייז.
דייגו פסיגאלופו (קוקו מאחיו): נער מקסיקני השוהה במוסד לחולי נפש לאחר שלקה בסינדרום ירושלים.
מתאהב בשירה שמתנדבת במוסד בו הוא שוהה, ולאחר שהיא נפרדת משון הוא נהפך לבן זוגה.
מר גרין (יגאל גלאי): מחזיק המניות של ערוץ "שוס".
אלכס (אלי בן ברוך): שחקן בטלנובלה פירות אסורים משחק את שבתאי שלבסוף הופך לאיש זאב.
מאיר הכתב (רז מאירמן): עיתונאי רכלן שמנצל כל כתבה לאייטם, לדוגמה: היציאה מהארון של שון, המכות בין דנה ורננה הכמעט פיטורים של דנה בתחילת העונה ועוד.
גרוזיביג (יער גנות): עבריין עובד אצל גרשון.
ששי: הומו חבר טוב של ניב עד שהם נפרדים, קיבל מכות משון במסיבה, מארגן מסיבות גייז.
עמי (מושיק גלאמין): מפיק החתונה של שון ושירה, וגם של כפיר ודנה, נותן לשרית עבודה בתור די ג'יי של חתונות.
בוסי: עוזר במאי של שחר הואשם במותה של אפרת.
הנרי גרינשפן: בעלה המנוח של מירי, נרצח על ידי נפתלי (ג'ק) וגופתו לא נמצאה.
ביאטריס ליפניק: אשתו של ליפניק וחברתה הטובה ביותר של ניצה.
אסי שחר (אפרת כהן): חברה מעברו של גרשון, זמרת.
עמית (עמית צח): אחראי על הלהקה החדשה של שוס, שביקש בני.
דוקטור סער לחמי (מרטין אומנסקי): רופא העור שמטפל בדנה לאחר פציעתה מהחומצה, ומספר לה על הריונה.
רות (רותק'ה) לוסטיג (גליה כהן): אחותה הקטנה של רננה, שוברת את החרם של אבא שלה על רננה, צופה בטלנובלה של רננה ומעריצה את חיה וזיווה.
שילה לוסטיג (דרור נובלמן): אחיה של רננה.
יניב רוטנברג (בתפקיד עצמו): סולן הלהקה של שוס
שמרית ששון (בתפקיד עצמה): זמרת בלהקה של שוס
ליטל סיביליה (בתפקיד עצמה): זמרת בלהקה של שוס
מיטל טביב (בתפקיד עצמה): זמרת בלהקה של שוס
עזרא (משה ויסמן): שומר ראשה של מירי ביחד עם אברהם, אשר קיבלה מגרשון.
אברהם (רוני זגליסקי): שומר ראשה של מירי ביחד עם עזרא, אשר קיבלה מגרשון.
עו"ד ארי שמאי (בתפקיד עצמו): עורך הדין והלקוח הקבוע של פילאר.
ד'ר שגב (אילן צינמן): הגניקולוג של דנה.
בלש (אמנון מור): הושכר על ידי שירה ודייגו כדי למצוא את אחותו של דייגו פילאר.
כהן (גל זייד): רוצח שכיר שנשכר על ידי דנה וטליה כדי להרוג את רננה.
טליה משלמת לו כפול כדי שיהרוג גם את כפיר ובסוף הסדרה הורג את דנה.
הרב חקק (מתי סרי): רב שנשלח על ידי יוסי שקיבל את מספר הטלפון שלו מגרשון שיטפל בשינויים של שון על סמך זה שהוא רוצה לצאת מהארון.
החבר של אודי (ליאור דובדבני): חברו של אודי מנשר ששר איתו ראפ בתחילת העונה.
מרגלית בן ציון (דינה לימון): אמא של אודי באה לאסוף אותו מביתם של נפתלי וניצה, רוצה שהוא יהיה מורה לנהיגה.
דני לוי: פקיד שומה של מס הכנסה שנרצח על ידי נפתלי (ג'ק).
מגדת עתידות (ענת ברזילי): קוראת בכף היד לדנה וטליה.
בעונה השנייה של "השיר שלנו" אריאל (אושרי כהן) אומר לנינט (נינט טייב) שיש בטלוויזיה שלו את טלנובלה בע"מ, וטוען שמדובר בפורמט מאוד מקורי (כתגובה לעקיצות לגבי השיר שלנו בסדרה).
בעונה הראשונה של "האלופה" (שמתקיימת באותו יקום של טלנובלה בע"מ), מזכיר טוקו (מרטין אומנסקי) את דיאגו ופילאר כקרובי משפחה.
בנוסף, דובי קיסר (גיא לואל) הוא אחיו התאום של בני קייזרמן, שמופיע שם בהופעת אורח.
כשדמותו של שגיא (עידן גיל) מתה באלופה על סט, צועק קייזרמן "לא שוב!" כהתייחסות לרצח של אפרת.
בנוסף, דמותה של טליה (שרון מלכי-שמש) מופיעה גם באלופה, ושגיא, ששיחק את יעקוביאן אחיינה בטלנובלה בע"מ, קורא לה "דודה" באופן בלתי מודע.
טלמרקטינג היא שיטה לשיווק ישיר ולמכירות באמצעות הטלפון.
בשיטה זו מתקשרים מוקדנים לביתם או למכשיר הנייד של אנשים ומציעים להם מוצר או שירות.
מקבלי השיחה עשויים להיבחר באקראי מספר הטלפונים לצורך איסוף משוב סטטיסטי, או מתוך רשימות שמופקות ממאגרי מידע כדי להעלות את הסיכוי להצלחת המכירה.
טלמרקטינג נחשב למדרגה ראשונית בפרסום.
נהוג לבצע בדק שוק באמצעות טלמרקטינג לפני יציאת מותג חדש לשוק.
בשני העשורים האחרונים נעשה שימוש רב באנשי טלמרקטינג כדי להעביר מסרים פוליטיים של מפלגות בישראל.
חברות רבות מפעילות מחלקות טלמרקטינג פנימיות וחיצוניות לשיווק מוצריהן.
ארץ מולדתה של הטלמרקטינג היא ארצות הברית.
לצד השיווק הלגיטימי, נעשה שימוש לא לגיטימי בשיטת שיווק זו לצורכי הונאה או שיווק אגרסיבי, תוך שימוש בשיטות פסולות.
תופעה זו הפכה לנפוצה כל כך עד כי בכמה מדינות נעשה שימוש באמצעים להגבלתה.
גם בישראל נערכו הגבלות על תחום הטלמרקטינג באמצעות תיקון לחוק הגנת הצרכן והקמה של מאגר "אל תתקשר אליי" הכולל מספרי טלפון שאליהם נאסר לבצע שיחות שיווקיות.
מכירה: יצירת עניין על מוצר או שירות מסוים בקרב נמענים טלפוניים, על-מנת להשיג מהם הזמנה ורכישה למוצרים או שירותים
הנעה לפעולה: שכנוע נמענים טלפוניים מתוך מטרה להשיג מהם פעולה מסוימת, כגון: הורדת אפליקציה עסקית, הצבעה לרשימה מסוימת, השתתפות בכנס וכו'
טיוב רשימות (דאטה): התקשרות לנמענים לצורך "ריענון" רשימות קיימות של נמענים (למשל: של חברה עסקית מסוימת) והסרת רשומות שכבר אינן רלוונטיות, או שגויות.
כל זאת לצורך פנייה עתידית לרשימה זו
ביצוע סקרים: עסקיים או פוליטיים.
זאת לצורך איסוף מידע, ניתוחו והשגת מסקנות רלוונטיות לאותו סקר
הונאות בעולם הטלמרקטינג כנגד אוכלוסייה מבוגרת
בעולם יש מקרים בהם טלמרקטינג מנוצל לרעה למטרות הונאה.
לפי ארגון הצרכנים הלאומי בארצות הברית בשנת 2013 כ-36% ממקרי ההונאה בוצעו דרך הטלפון.
פעמים רבות אוכלוסיות הנחשבות מוחלשות בחברה הן המטרות להונאה דרך טלמרקטינג, כאשר האוכלוסיות המבוגרות הן מטרות מרכזיות.
בארצות הברית ההונאה של גמלאים הוערכה בשנת 2017 במעל 2.9 מיליארד דולר בשנה.
אוכלוסיית המבוגרים נוטה להיות חשופה יותר להונאת טלמרקטינג מכמה גורמים, הכוללים חוסר היכרות עם עולם השיווק הטלפוני וסכנותיו, מחלות כגון אלצהיימר ותמימות היכולה לאפיין מבוגרים רבים.
לפי סקרים פחות מ-5% מהמבוגרים היו מודעים לכך שיכולים להיות גורמי הונאה בטלמרקטינג ומעל 40% מהם לא יכולים להבדיל בין שיחת מכירה אמיתית לבין זו בעלת כוונת זדון.
הפגיעה הכלכלית בעקבות הונאות טלפוניות אצל הגמלאים גבוהה יותר מזו של האוכלוסייה הצעירה.
אוכלוסייה זו לא יכולה לחסוך מחדש את הכסף אשר היא הפסידה, וכך היא נקלעת לקשיים כלכלים חריפים במיוחד.
בנוסף לכך, הפגיעה הפסיכולוגית הנגרמת ממעשים אלו היא גדולה יותר אצל אוכלוסיות מבוגרות מאשר צעירות.
פגיעה זו מתבטאת בחבלה בדימוי העצמי, בביטחון העצמי ובמקרי קיצון יוצרת מצוקה נפשית.
הונאה בקרב האוכלוסייה המבוגרת צפויה רק לגבור במהלך השנים, בעיקר בעקבות עליית תוחלת חייהם וכתוצאה מכך בעלייה במשקלם ומשקל הונם בחברה.
היא שיטת שיווק ישיר נוספת, שמטרתה היא ליצור פגישות מכירה (פיזיות, בזום או טלפוניות) בין נציג החברה לבין לקוח אפשרי (פוטנציאלי) וזאת על-מנת לגייס בפגישות לקוחות חדשים ולהגדיל את מכירות החברה ואת רווחיה.
גם כאן טלמיטינג מתבצע על-ידי פנייה טלפונית ללקוחות פוטנציאליים אולם מטרת הפנייה היא יצירת פגישה שבה נציג המכירות יציג את המוצר או השירות של חברתו.
שיטת שיווק זו מקובלת הן בתחום המכירה מעסק לצרכן פרטי (B2C) והן מעסק המשווק לעסקים אחרים (B2B).
טלמרק (Telemark skiing) הוא סגנון סקי ממשפחת הסקי הנורדי.
סגנון זה מאפשר לקחת פניות מדויקות ואלגנטיות כאשר גולשים במורד הר, גם כאשר מדובר בתנאים קשים ובמסלול מאולתר.
כמו כן ניתן לנוע במישור עם ציוד הטלמרק.
בדומה לסקי למרחקים (קרוס קאנטרי) החיבור בין המגף למגלשי הסקי הוא רק בחלק הקדמי של כף הרגל בעוד שהחלק האחורי חופשי.
התצורה הזאת מאפשרת שימוש מסוים בסגנונות של הסקי למרחקים מה שמאפשר התניידות כמעט בכל תנאי שטח, כולל עליות.
הסקי הזה פופולרי הן כספורט עממי והן כספורט תחרותי בייחוד בצפון אמריקה וסקנדינביה.
החל מתחילת שנות התשעים מתקיימות תחרויות רשמיות בסגנון הטלמרק המאורגנות על ידי פדרציית הסקי הבינלאומית.
גם ענף זה פותח לראשונה על ידי סנדרה נורהיים הנורווגי.
לראשונה נורהיים השתמש בסגנון בתחרויות קפיצות סקי כאשר לאחר הנחיתה הוא נהג לבצע פניה בסגנון טלמרק.
ב-1868 נסע נורהיים עם קבוצת גולשים לאוסלו (אז נקראה "כריסטיאניה") לתחרות שנתית של גלישה במורד.
נורהיים וחבריו הדהימו את הנוכחים בצורה הקלילה בה הם מבצעים פניות אלגנטיות תוך כדי גלישה במורד.
בתקופה ההיא פניות כאלו היו קשות מאוד לביצוע ומרבית הגולשים העדיפו לגלוש בקו ישר.
נורהיים וחבריו הציגו את הסגנון בו הם מבצעים פניה על ידי כיפוף הרגל הפנימית והשארת הרגל החיצונית ישרה.
הסגנון התקבל בנורווגיה ומשם הופץ לאירופה הקונטיננטלית, אולם ב-1910 מתיאס זדרסקי האוסטרי הציג את סגנון ה"סטם" שמאפשר ביצוע פניות מדויקות ומהירות כאשר המגף נעול כולו על מגלש הסקי.
הסגנון החדש התאים יותר לגלישה תחרותית ולמורדות התלולים של הרי האלפים, הוא היה קל יותר ללימוד ועד מהרה סגנון הטלמרק נזנח.
בשנות השישים של המאה העשרים חזר סגנון הטלמרק לתודעה עם עליה בפופולריות של טיולי חורף בחיק הטבע, בעיקר בארצות הברית.
סגנון הטלמרק שמאפשר תנועה גם בתנאים קשים ועם טופוגרפיה משתנה התאים לצורך העניין והענף הנשכח חזר לפתע לתודעה, אם כי רק כספורט עממי.
רק בתחילת שנות התשעים פדרציית הסקי הבינלאומית החלה לארגן תחרויות מקצועיות בסגנון הטלמרק.
מגלשי הסקי של הטלמרק דומים בצורתם למגלשי סקי אלפיני, אולם החיבור דומה לחיבור המקובל בסקי למרחקים כאשר רק החלק הקדמי של הרגל מחובר ואילו העקב חופשי.
המגפיים עשויים לרוב מפלסטיק קשיח ומתחברים למגלשיים בשלושה פינים או בכבל הנפוץ יותר היום.
אורך המקלות הוא בהתאם לתצורת המסלול; בירידות משתמשים במקלות קצרים כמו בסקי אלפיני, במישורים ועליות משתמשים במקלות ארוכים כמו בסקי למרחקים.
הגולשים העממיים בדרך כלל משתמשים במקלות מתכווננים.
כאמור התחרויות מאורגנות מאז תחילת שנות התשעים על ידי פדרציית הסקי הבינלאומית (FIS).
קיימים שלושה סוגים רשמיים של תחרויות:
תוואי המסלול דומה לזה של הסלאלום הענק בסקי אלפיני אלא שבטלמרק יש בנוסף גם קפיצה בה על הגולש להשיג מרחק מסוים, ועליו לנחות בצורת טלמרק כאשר רגל אחת מקופלת.
ביצוע לא טוב של אחד משני האלמנטים הללו מוסיף שנייה לזמנו של הגולש, כך שהגולש יכול להיענש בשתי שניות סך הכול על קפיצה רעה.
כמו כן פניות ללא טלמרק במהלך הסלאלום מוסיפות שנייה לזמנו של הגולש (שנייה לכל פניה).
גם ענף זה מתחיל בסלאלום ענק אלא שמתווספים לו אלמנטים נוספים: סיבוב של 360 מעלות (לעיתים שני סיבובים), בדרך כלל בסוף הסלאלום ולאחר מכן קטע של סקי למרחקים בסגנון חופשי, במישור או בעליה.
גם כאן פניה ללא טלמרק במהלך הסלאלום מוסיפה שנייה לזמנו של הגולש, ובקפיצה גולש יכול להיענש בתוספת של עד 7 שניות לזמנו.
גם לקיחה לא טובה של סיבוב ה-360 מעלות תוסיף שנייה לזמנו של הגולש.
דומה מאוד לטלמרק קלאסי, רק קצר יותר.
האלמנטים של הניקוד דומים, השוני העיקרי הוא בגלישה במורד שמהירה יותר, טכנית פחות וקצרה יותר.
השם "טלמרק" נקרא על שם אזור טלמרק בנורווגיה בו פותח הסגנון.
בקפיצות סקי הקופצים מחויבים לנחות בתצורת טלמרק, כפי שנהג לנחות סנדרה נורהיים, מה שהביא לפיתוח סגנון הטלמרק.
גולשי "אקסטרים" רבים משתמשים בציוד של טלמרק בירידה מהרים תלולים וקשים במיוחד.
טלמיה (ברומנית: Telemea - מטורקית: teleme) הוא שם כללי לכמה סוגי גבינות לבנות המיוצרים ברומניה, בדרך כלל חצי-קשות או קשות ומלוחות.
הטלמיה מיוצרת מחלב פרות, נקבות תאו או כבשים ובאחת מגרסאותיה מתאפיינת במליחותה ובמרקם משחתי (קרמי).טלמיה כזאת מכילה כ-50% מים ו-25% שומן.
לחלופין הגבינה יכולה לעבור תהליך הבשלה ההופך אותה ליבשה ופריכה, בשומה יותר ומלוחה יותר.
גבינת טלמיה מוכרת בארצות אחרות בצורת גבינת פטה היוונית ובצורת גבינת קוטג'.
החל משנת 2007, באיחוד האירופי, רק גבינות כבשים יוכלו לשאת את השם "פטה".
החל משנת 2005 המותג "טלמיה" הוא מוגן ברומניה.
אנדריי דמירג'אן, אדנריי פופוב - בעיתון "ליברטאטיה" 28.08.2011
טלמיה מאיבנשט - בעמק המורש והגורגיו, החל מ-2016 מוכרת על ידי האיחוד האירופי ככינוי מקור מבוקר מרומניה.
בתהליך ייצורה משתמשים בתמלחת מאורשובה.
טלמטיקה הוא מושג המתייחס לשילוב התעשייתי של מחשבים עם מערכות טלקומוניקציה (טכנולוגיה לתקשורת אלקטרונית למרחקים) או במילים אחרות, השילוב שבין תורת המידע וטלקומוניקציה.
ניתן גם לומר כי טלמטיקה היא מדע שליחת, קבלת ואחסון מידע באמצעות מערכות טלקומוניקציה שונות.
המושג הופיע לראשונה בהתייחס למערכות שונות בתעשיית הרכב המשלבות תקשורת אלחוטית עם יכולות איתור (דוגמת מערכת GPS).
בהמשך, המושג התרחב וכיום הוא מתייחס למגוון רחב של מערכות טלקומוניקציה - החל ממערכות ניווט לרכב, דרך תקשורת סלולרית, מערכות שמאפשרות גלישה באינטרנט, קריאה ומשלוח של דואר אלקטרוני, ניהול יומנים, תחזוקת מכוניות ועוד.
בתעשיית הרכב, משתמשים במערכות טלמטיקה למגוון שימושים: איסוף אגרות נסיעה בדרכים, ניהול התנועה בדרכים, תמחור תעריפי ביטוחים, איתור מיקום של ציי רכב גנובים, מתן התרעה אוטומטית על התנגשות, שירותי ניווט לנהגים, מערכות שמע ותמונה בידוריות, מערכות אזעקה, מערכות התרעה בפני תאונה ומערכות תקשורת לזיהוי מצב תאונה והצלת חיי הנוסעים ברכב.
מערכות טלמטיקה בתעשיית הרכב משמשות גם להעברת דיאגנוסטיקה, אודות מצב הרכב: חבילת הטלמטיקה המותקנת ברכב מזהה בעיה אלקטרונית או מכנית ויודעת להעביר את המידע לגורם המתאים ואף לשלוח את המידע לבעלי הרכב באמצעות דואר אלקטרוני.
למעשה, בתחום הרכב מערכות טלמטיקה נועדו לשפר את בטיחות הנהיגה והנסיעה ולהעלות את איכות החיים בתוך המכונית.
ניתן לומר כי היתרון העיקרי של מערכות טלמטיקה לרכב הוא היכולת להפחית את מספר הפצועים קשה, הנכים וההרוגים בתאונות דרכים ברחבי העולם.
מתן הודעה אוטומטית על התרחשות תאונת דרכים הוא אחד השימושים החשובים ביותר של מערכות טלמטיקה ברכב.
חיישני תאונה המותקנים ברכב מסוגלים לזהות מצב של תאונת דרכים ולהודיע באופן אוטומטי ומיידי למוקד חירום ייעודי, היוצר קשר עם כוחות ההצלה המקומיים.
מוקד החירום מסוגל לספק לכוחות ההצלה מידע מדויק אודות מיקום הרכב המעורב בתאונה.
כך, ללא פעולה יזומה של הנהג, מערכות טלמטיקה המותקנות בכלי רכב עשויות להציל חיים ולמנוע פציעות ונכויות קשות.
איתור מיקום של כלי רכב
יישום של מערכות טלמטיקה בתחום הרכב המאפשרות לעקוב ולצפות במיקום, תנועות ומצב הרכב (או של צי כלי רכב).
יכולת זו מושגת על ידי שילוב בין GPS Receiver ומכשור אלקטרוני (בדרך כלל מדובר על מכשור המכיל מודם GSM GPRS או שולח SMS) המותקן ברכב ומתקשר עם המשתמש ועם PC או תוכנה המבוססת על רשת.
הנתונים מתורגמים למידע באמצעות כלי דיווח שונים להם מצורפת תצוגה ויזואלית על גבי תוכנת מפות ממוחשבת.
יישום דומה מאפשר לעקוב אחר התנועות והמצב של יחידה נגררת באמצעות יחידת מיקום המוצמדת לנגרר והעברת הנתונים על ידי רשת תקשורת סלולרית או רשת לוויינית, מחשב PC ותוכנה מתאימה.
ניווט לווייני בהקשר של מערכות טלמטיקה בתחום ברכב עושה שימוש ב-GPS ובמפות אלקטרוניות ומאפשר לנהג הרכב לנווט ליעד הרצוי.
ישנן מערכות טלמטיקה המחוברות למוקד אנושי המסוגל לספק לנהג הוראות נסיעה ליעד המבוקש בזמן אמת ולספק לו שירותי נוחות נוספים, כמו למשל מיקום הכספומט הקרוב ביותר אליו, מיקום מסעדות באזור בו הוא נמצא ועוד.
מערכת אלקטרונית ברכב אשר מטרתה העברת מידע בטיחותי אודות סכנות העשויות להיות בדרך, מיקום ומהירות כלי הרכב.
יחידות אלחוטיות אלה יכולות להיות מותקנות בכלי רכב, להיות מקובעות לסימני תנועה שונים בצידי הדרך או למכשירי טל' החירום הממוקמים בצידי הדרכים.
חיישנים המחוברים לרשתות תקשורת מספקים את האינפורמציה המועברת בדרך כלשהי לנהג או ישירות למרכז שליטה או מרכז תקשורת אחר.
כך, מערכות טלמטיקה בתחום הרכב מסוגלות גם לספק לנהג ולנוסעיו מידע אודות עומסי תנועה בנתיב נסיעתו או מידע לגבי דרכים חלופיות הכדאיות ביותר לנסיעה במטרה להגיע במהירות ההמרבית ליעד.
בסיס נתונים נייד הוא למעשה השימוש בתקשורת נתונים אלחוטית הנשענת על גלי רדיו על מנת לשלוח ולקבל נתוני מחשב בזמן אמת בין מכשירים.
ניתן להשתמש בבסיס נתונים נייד על מנת לצפות בערוצי טלוויזיה באמצעות מכשירי LCD.
זוהי דוגמה לאופן בו מערכות טלמטיקה עשויות לספק תכנים בידוריים ולשנות את איכות הנסיעה לא רק של נהג הרכב אלא גם של הנוסעים בו.
מערכת התרעה לגבי סכנות במסלול הנסיעה
מערכות התרעת חירום בתחום הרכב פותחו במטרה לייצר סטנד עולמי של מערכות תקשורת בין כלי רכב ובין כלי רכב לסביבה ולהפך.
טלמטיקה מיוחסת בדרך כלל למערכות ממוחשבות המעדכנות והמקבלות מידע בו זמנית והמסוגלות לשלוט על תהליכים כמו מתן אזהרה מידית למכונה ספציפית או למספר מכונות.
באמצעות שימוש במערכות טלמטיקה ניתן להעביר באופן מיידי מידע מרכב ספציפי לכלי רכב בסביבתו, לגבי סכנות במסלול הנסיעה.
לדוגמה: מערכת תקשורת אלחוטית שכזו תוכל למנוע התנגשות בין 2 כלי רכב או יותר - במצב של נסיעה בשיירה תמנע התנגשות בין כלי רכב כאשר אחד מרכבי השיירה מאט, במקרה בו מותקנת מערכת בטיחותית אלחוטית למערכת הבלמים, בכל אחד מכלי הרכב בשיירה.
טכנולוגיות חכמות בכלי רכב הן לרב מערכות בטיחות לרכב או חיישנים אלקטרו מכניים אוטונומיים המותקנים ברכב.
בטכנולוגיות אלה משתמשים בעיקר לבטיחות ותקשורת בין כלי רכב או בין כלי רכב וחיישנים שונים הנמצאים בדרכים.
טכנולוגיה חכמה ברכב יכולה גם לדווח באופן אוטומטי או יזום למוקד יצרן הרכב אודות מצבה המכני של המכונית.
בדרך זו מקבל הנהג התרעה אודות טיפולי תחזוקה צפויים או כשל מתקרב של מערכת מסוימת.
הנהג נשלח אל המוסך הקרוב ותתכן גם התרעה למוסך אודות התקלה והחלפים שיש להכין כדי לטפל בה.
מערכות טלמטיקה לרכב יכולות לשמש גם לתיעוד התנהגות הנהג במהלך נסיעתו ברכב והעברת המידע לחברת הביטוח.
חברת הביטוח יכולה בדרך זו להעריך את הסיכוי של אותו נהג להיות מעורב בתאונת דרכים ולחייב את הנהג על ביטוח הרכב בהתאם.
למשל, נהג הנוהג למרחקים ארוכים במהירות מופרזת ישלם יותר מנהג הנוהג למרחקים קצרים באיטיות.
טלמפ (Telmap) הייתה חברה בינלאומית שמרכזה בישראל שנתנה שרות בינלאומי, בתחום מיפוי וחיפוש ברשת הסלולרית כמו גם שרותי ניווט של מערכת ניווט לוויינית מבוססת GPS.
את החברה הקים וניהל טכנולוגית מיכאל פצ'טניקוב בשנת 2000. פצ'טניקוב היה אז תלמיד תיכון בן 17. בחברה השקיעה קבוצת Science Navigation הבריטית בבעלותו של איש העסקים היהודי ויטק טראץ', שהביא לחברה את המנכ"ל שהוביל אותה בשנים 2001-2012, אורן ניסים.
החברה הגיעה לרווחיות תפעולית לראשונה בשנת 2010.
בסוף ספטמבר 2011 נרכשה החברה על ידי אינטל תמורת יותר מ-100 מיליון דולר.
ביולי 2013 הודיעה אינטל על סגירת הפעילות של החברה ופיטורי מרבית העובדים.
השרות תמך במגוון גדול של טלפונים סלולריים והתאים לניווט ברכב ולניווט של הולכי רגל.
בחירת המסלול יכולה הייתה להיעשות לפי קריטריונים של מהירות או מרחק.
המערכת הגדירה מסדרון בו היא הוסיפה להנחות את המשתמש במקרה של סטייה מהנתיב המתוכנן, ללא צורך בחישוב מסלול שלם מחדש.
המשתמש יכל לשמור מראש ספר כתובות או נקודות עניין ולהגדיר יעדים לניווט מהיר.
משתמשים יכלו לשלוח נקודת מיקום בעזרת אס אם אס למשתמשים אחרים.
ההנחיה הוצגה בצורה גרפית על מסך הטלפון הסלולרי ולוותה גם בהנחיה קולית כמו "פנה ימינה", "סע ישר" וכדומה.
מערכת המיפוי והניווט פעלה על בסיס תכנה בשם אנדרומדה.
אפליקציית הניווט של החברה עובדת עם שורה ארוכה של מערכות הפעלה ושותפים, בהם MapQuest, בלקברי, נוקיה, פאלם, אריקסון, נאבטק, סימביאן, מוטורולה וסוני-אריקסון.
בנוסף, החברה סיפקה גם שירותי תוכן מקומי.
האפליקציה שלה הייתה מסוגלת לומר למשתמשים אם יש מסעדה בסביבתם או אילו סרטים מוצגים בבית הקולנוע הקרוב.
בישראל שיתפה טלמפ פעולה עם אתר המסעדות Rest, כך שהקופונים של אתר המסעדות מופיעים בתוכנת הניווט, כולל פרטים של המסעדה והמרחק ממנה.
האפליקציה של טלמפ גם הודיעה למשתמש על עסקים ואירועים בקרבת מקום.
בנוסף היא ציינה את מצלמות המהירות באזור ונותנת דיווחי תנועה.
האפליקציה הציעה גם שכבה חברתית.
המשתמשים בטלמאפ יכלו לצייץ בטוויטר, לשלוח צ'ק אין בפייסבוק ולחלוק מיקומים עם אחרים.
החברה פיתחה טכנולוגיה מיוחדת של שרת-לקוח למפות דיגיטליות, גישה לתוכן נלווה מקומי (לדוגמה, בישראל - דפי זהב) וניווט.
השותפים של החברה בעולם הם אמריקה און ליין (AOL), בלקברי, פאלם, סוני-אריקסון, נאוטק וחברת מפה הישראלית.
החברה הוקמה בשנת 2000 ולה היו מרכז בהרצליה שבישראל ומשרדים בצפון אמריקה, בריטניה וכן משרדים באתרים נוספים באירופה.
המפות של החברה כיסו את צפון אמריקה - קנדה, ארצות הברית ומקסיקו, מרכז אמריקה, דרום אמריקה באופן חלקי, אירופה, המזרח התיכון, דרום אפריקה, אוסטרליה וניו זילנד.
ב-2011 השתמשו בשירותיה כשבעה מיליון לקוחות באירופה, סינגפור ואוסטרליה.
בין המפעילות הסלולריות המרכזיות שמפיצות את האפליקציה של טלמאפ ניתן למנות את מירס, פלאפון, פרטנר וסלקום בישראל, SFR בצרפת, וודפון בבריטניה וטלפוניקה בגרמניה.
כמו כן, החברה הפיצה את האפליקציה לטלפונים חכמים תחת המותג M8.
ב-28 ביולי 2013 הודיעה אינטל כי היא סוגרת באופן מיידי את פעילותה של החברה.
טַלסה היא העיר השנייה בגודלה במדינת אוקלהומה, וה-45 בגודלה בארצות הברית.
נכון למפקד האוכלוסין של שנת 2024, בעיר מתגוררים 415,154 תושבים.
העיר היא העיקרית באזור המטרופוליטני של טלסה שבו מתגוררים 1,059,803 תושבים.
העיר משמשת כמושב מחוז טלסה, המחוז המאוכלס ביותר במדינת אוקלהומה.
אזור טלסה יושב לראשונה בין השנים 1828 ל-1836 על ידי זרוע של השבט המוסקוגי הידוע גם בשם קריק , וכמעט כל שטחה של מזרח טולסה נמצא עדיין בתחום שלטונו של השבט הזה, ומוגדר כשמורת אינדיאנים אמריקאית.
לעניין זה, בשנת 2020, בית המשפט העליון של ארצות הברית קבע שאותו חלק של מזרח טולסה, ושטחים נרחבים נוספים במזרחה של מדינת אוקלהומה, הם טריטוריה אינדיאנית בקטגוריה של מדינה אינדיאנית, מה שמעצב מחדש חלק גדול מתחום השיפוט המשפטי באזור.
חלק זה של שהועבר לשליטה אינדיאנית ולשיטת המשפט שלה, מונה 1.4 מיליון נפש, מהם 400,000 בעיר טלסה עצמה.
קהילות השבטים מוסקוגי (קריק), צ'רוקי, צ'יקסאו , צ'וקטאו וסמינול בירכו על ההחלטה לאחר מאבק ממושך לטובת החלטה שכזו.
בתחילת המאה ה-20, טולסה הייתה ביתם של קהילת "וול סטריט השחור" במחוז גרינווד של העיר , אחת הקהילות השחורות המשגשגות ביותר בארצות הברית באותה תקופה.
שם בוצע הטבח בטלסה שנודע כ"אירוע האלימות הגזעי החמור ביותר בהיסטוריה האמריקאית", שבו המון של טולסאנים לבנים טבחו טולסאנים שחורים, בזזו ושדדו אותם, ושרפו בתים ועסקים.
הטבח שנמשך 16 שעות והתחיל ב-31 במאי 1921, הסתיים רק למחרת כאשר אנשי המשמר הלאומי הובאו על ידי המושל.
דיווח רשמי טען מאוחר יותר כי 23 שחורים ו-16 אזרחים לבנים נהרגו, אך הערכות אחרות מצביעות על כך שעד 300 אנשים מתו, רובם שחורים למעלה מ-800 איש אושפזו בבתי חולים מקומיים עם פציעות, וכ-1,000 שחורים נותרו ללא קורת גג כאשר 35 גושי עיר, המורכבים מ-1,256 בתי מגורים, נהרסו בשריפה.
נזק לרכוש נאמד ב-1.8 מיליון דולר.
המאמצים להשיג פיצויים לניצולי האלימות לא צלחו, אך האירועים נבחנו מחדש על ידי העיר והמדינה בתחילת המאה ה-21, מתוך הכרה במעשים הנוראים שהתרחשו.
ב-1925, איש עסקים טולסני בשם סיירוס אייברי , הידוע כ"אבי כביש 66",[24] החל את מסע הפרסום שלו ליצירת כביש המקשר בין שיקגו ללוס אנג'לס על ידי הקמת איגוד כביש 66 של ארצות הברית בטולסה, שזיכה את העיר בכינוי " מקום הולדתו של כביש 66".
לאחר השלמתו, כביש 66 של ארצות הברית מילא תפקיד חשוב בפיתוחה של טולסה שכן העיר שימשה כתחנת מנוחה פופולרית למטיילים.
בהתאם לתוכנית האב לפיתוח טלסה, בוצעו בניית פארקים, כנסיות, מוזיאונים, גני ורדים וכן שיפור תשתיות והגברת הפרסום הלאומי.
סכר ספאווינאו , שבנייתו הושלמה בשנת 1924 כדי לספק את צורכי המים של העיר, נחשב לאחד ממיזמי העבודות הציבוריות הגדולות של התקופה.
עד 1992, כלכלת המדינה התאוששה במלואה, אך מנהיגי העיר פעלו להתרחבות למגזרים שאינם קשורים לנפט ולאנרגיה.
לטולסה יש מערך מנהרות תת-קרקעיות להולכי רגל מתחת למלון מאיו המפורסם של טולסה - מנהרת הזיכרון של מייסד טולסה.
מנהרה זו משמשת בדרך כלל את עובדי מרכז העיר טולסה כדי להגיע מבניין אחד למשנהו.
המנהרה פתוחה גם לציבור ומהווה אטרקציה לתיירים.
מדובר בכארבעים קילומטרים של מנהרות נטושות מתחת למרכז העיר טולסה.
חלקים רבים של העיר התחתית של טולסה נבנו סביב המנהרות הללו והן שימשו לאורך השנים למטרות שונות כמו: קו חשמלית תת-קרקעי, ביוב, מיגון מפני סערה ומקום לאחסון קרח.
חברת הרכבת התחתית של טולסה החלה לבנות את מנהרות החשמליות בשנת 1898. החברה נקנתה על ידי חברת החשמל של טולסה בשנת 1901, שהשלימה את הפרויקט.
המנהרות משתרעות מצומת הרחוב השישי עם שדרות שאיין עד לצומת הרחוב הראשון עם שדרות פאוריה.
מפברואר 1920 עד ינואר 1921 המינהרה שימשה את חברת טולסה המהירה שהפעילה מערכת עגלות תת-קרקעית שם.
הן נבנו בתחילה כמערכת של מנהרות תת-קרקעיות סודיות כדי לחבר בין רבים מגורדי השחקים המוקדמים של טלסה.
מערכת המנהרות תוכננה בהתחלה למטענים ותעבורה כמתואר לעייל, אך עד מהרה הפכה לדרך מהירה של אילי ההון מתעשיית הנפט, וכהגנה עליהם מפני סכנה לאור התגברות מעשי פשע כנגד אילי הון, בשנות ה-20 וה-30, באזור שיקגו על ידי כנופיות מאפיה שונות.
אלא שמתברר שלא רק הנמלטים מן הפשע מצאו מקלט במנהרות אלה, אל גם בוני וקלייד וג'ון דילינג'ר, השתמשו במנהרות של טולסה כמקום מסתור לאחר ששדדו בנקים במערב התיכון.
הרחבת המנהרות לצורך מילוט החלה בשנת 1929, כאשר אחד מעשירי העיר המובהקים וייט פיליפס בנה מנהרה תת-קרקעית באורך 80 רגל בין בניין פילקייד למגדל פיל ששניהם היו בבעלותו.
חברת הנפט שנודעה ברשת תחנות הדלק פיליפס 66 , התאחדה בשנת 2000 עם חברת הדלק שברון .
בסך הכל הקטע שהתווסף למנהרות טולסה לשימוש כמילוט מחבר בין שמונה בניינים, שלושה חניונים, מלון ברמה עולמית, ומספר רב של בתי קפה ועסקים קטנים.
אפשר לעבור מהרחוב החמישי עם שדרת בוסטון למפגש הרחובות מיין והרחוב הראשון תוך שהייה כל הזמן במנהרות אלה.
שישה בניינים נוספים מחוברים לשאר מערכת המינהרות של טולסה.
בעיר הקמפוס השני בגודלו באוקלהומה של אוניברסיטת אוקלהומה, והוא נקרא על שם משפחת שוסטרמן ונקרא מרכז שוסטרמן.
ברם המכון הראשון להשכלה גבוהה אשר במוסקוגי , הסמוכה לטלסה, הנרי קנדל קולג' העניק בשנת 1898 את התואר העל תיכוני הראשון במדינת אוקלהומה.
מכללה זו עברה ממוסקוגי לטולסה בשנת 1907. בשנת 1920 התמזגה המכללה עם מכללת מקפארלין שהפכה לאוניברסיטת טולסה (בקיצור TU).
אזור המטרופולין של טולסה מייצר תוצר גולמי אזורי (GDP) של כ־55.5 מיליארד דולר נכון לשנת 2023, ומהווה כ־29% מהתמ"ג של מדינת אוקלהומה.
בשנים האחרונות משקיעה העיר בטיפוח תחומי חדשנות וטכנולוגיה.
בין היוזמות נמצאת Tulsa Innovation Labs, המתמקדת בפיתוחים בתחומי הבינה המלאכותית, התעופה האוטונומית והתחבורה החכמה.
טולסה מחוברת לרשת הכבישים הבין-מדינתית באמצעות I-44, US-75 ו-US-169. בעיר פועל גם שדה תעופה בינלאומי, עם טיסות ליעדים מרכזיים בארצות הברית.
טולסה פועלות מספר קבוצות ספורט מקצועיות וחובבניות, בהן קבוצת הכדורסל Tulsa Oilers (בליגת ECHL בהוקי קרח) וקבוצת הכדורגל FC Tulsa (בליגת USL Championship).
קהילה יהודית פעילה בטולסה מונה כ-2,000 נפשות.
בין המשפחות היהודיות הבולטות בעיר נמנית משפחת שוסטרמן, אשר תרמה תרומות משמעותיות לקהילה המקומית ולמוסדות חינוך ותרבות יהודיים, ובהן מרכז שוסטרמן באוניברסיטה העברית.
טלמטריה היא טכנולוגיה המאפשרת מדידה מרחוק ודיווח של מידע באופן אוטומטי.
מטרתה לאסוף מדידות של המכשירים הנמצאים על מערכת מרוחקת (כדוגמה: חלליות, מטוסים, מכוניות) ולשדר את הנתונים לחדר הבקרה שמנהל ומפקח על המערכת המרוחקת.
שידור הנתונים נעשה לרוב מיידית בזמן אמת, או בהשהיה במקרים של קצב שידור נמוך במסלולים מרוחקים.
המילה נגזרת מהשורש היווני טלה=רחוק, מטרון=מדידה.
המונח מתייחס בדרך כלל למנגנוני העברת נתונים אלחוטית (למשל באמצעות רדיו או מערכות תת-אדום), אך הוא כולל גם נתונים המועברים באמצעות מדיה אחרת, כגון טלפון או מחשב, קישור אופטי או תקשורת קווית אחרת.
בחלל, טלמטריה משמשת לוויינים ומעבורות חלל מאוישות או בלתי מאוישות, להעברת נתונים ממרחקים העשויים להגיע למיליארדי קילומטרים, לדוגמה על ידי וויאג'ר 1.
בספורט מוטורי, טלמטריה היא גורם מפתח במרוצי מכוניות מודרניים המאפשרת למהנדסים לפרש נתונים שנאספו במהלך מבחן או מרוץ ולהיעזר בהם לכיוון המכונית לביצועים מיטביים.
במטאורולוגיה, שידור נתוני המדידה מבלוני חיזוי מזג אוויר.
בתעשיית הנפט והגז, משודרים נתוני מדידה ממכונות קידוח בארות הנמצאות מתחת לפני הקרקע.
טלמו סאראוננדיה מונטויה (בספרדית: Telmo Zarraonandia Montoya; 20 בינואר 1921 - 23 בפברואר 2006), שנודע בשם טלמו סארה, היה כדורגלן ספרדי ששיחק בעמדת החלוץ ונודע במיוחד בשל 15 שנותיו באתלטיק בילבאו והופעותיו בנבחרת ספרד.
במשך 59 שנים, החזיק בשיא כמלך השערים בתולדות הליגה הספרדית עם 251 שערים עד שנשבר ב-2014 על ידי לאו מסי.
כמו כן מחזיק בשיא כמבקיע המוביל בתולדות אתלטיק בילבאו עם 333 כיבושים בכל המסגרות.
הצטיינותו של סארה זכתה להוקרה רבה על ידי ארגונים וקבוצות בכדורגל הספרדי לאורך השנים, ובין היתר "פרס סארה", המוענק לשחקן הספרדי עם מספר הכיבושים הגבוה בליגה, קרוי על שמו.
סארה גם זכה 6 פעמים בתואר הפיצ'יצ'י ובכך הפך לשחקן היחידי שזכה בתואר זה 6 פעמים למשך 66 השנים הבאות עד שליונל מסי שבר את שיאו.
סארה נולד בעיירה ארנדיו, והחל את הקריירה שלו במועדון הכדורגל המקומי ב-1937, עת חתם על חוזהו המקצועני הראשון.
ב-1940 עבר לאתלטיק בילבאו, אשר בנתה את סגלה מחדש סביב שחקנים צעירים לאחר מלחמת האזרחים.
פתיחתו בקבוצה הייתה מרשימה, כשהוא הבקיע צמד שערים כבר במשחק הבכורה שלו, נגד ולנסיה.
במהלך עונתו השנייה, 1941/1942, נעדר סארה מהקבוצה באופן זמני עקב שירותו הצבאי.
לאחר חזרתו סייע לקבוצה להעפיל לגמר גביע המלך הספרדי, שם נחל עמה הפסד מאכזב לברצלונה - סארה החמיץ את הבעיטה המכריעה בדו-קרב בעיטות עונשין שהכריע את המשחק לזכות היריבה.
בעונת 1942/1943 הוביל סארה את בילבאו לעונה המוצלחת ביותר בתקופתו, שהסתיימה בזכייה ב"דאבל" של אליפות ספרד וגביע המלך.
הוא הבקיע 25 שערים בכל המסגרות במשך העונה, ובהם השער היחיד בניצחון על ריאל מדריד בגמר הגביע.
בעונה הבאה סבל סארה משבר בעצם הבריח שהשבית אותו ממשחק לתקופה ארוכה, אך הצליח לזכות עם הקבוצה בגביע פעם נוספת.
בעונת 1944/1945 סיים סארה לראשונה כמלך השערים של הליגה, עם 20 שערים.
במקביל סייע לבילבאו לזכות בגביע המלך בפעם השלישית ברציפות, על אף שהורחק על ידי השופט במשחק הגמר נגד ולנסיה.
בשנים הבאות הפגין דומיננטיות יוצאת דופן מבחינה אישית, אף שבילבאו לא הגיעה להישגים קבוצתיים רבים.
זכייתה הבאה של הקבוצה בתואר, גביע המלך, הגיע ב-1950. סארה הצעיד קבוצתו לניצחון על ריאל ואיאדוליד במשחק הגמר, במהלכו הבקיע ארבעה שערים, כולל שלושער בתוך ההארכה.
בכך שבר שיא כיבושים למשחק גמר בתולדות הטורניר.
בעונת 1950/1951 שבר סארה את שיא ההבקעות לעונה בתולדות הכדורגל הספרדי, עם 38 שערי ליגה ב-30 משחקים, שיא שהחזיק מעמד במשך שישים שנה (נשבר על ידי כריסטיאנו רונאלדו).
בתחילת העונה העוקבת, בנובמבר 1951, נזקק לניתוח ברגלו בעקבותיו נעדר עד לסיום העונה.
לאחר שובו למגרשים, בעונת 1952/1953, המשיך להפגין את יכולתו הטובה וזכה בפעם השישית בקריירה בתואר מלך שערי הליגה.
בשנתיים הבאות ירד סארה בכושרו, וכשהוא על סף סיום הקריירה, שותף במשחקים מועטים ופינה את הבמה לשחקנים צעירים כדוגמת אנקו ארייטה.
ב-1954 זכה סארה לטקס הוקרה במדריד על הקריירה המוצלחת שלו, וב-1955 סיים את דרכו בבילבאו.
לאחר מכן שיחק בשתי קבוצות בליגת המשנה בטרם פרש סופית ממשחק ב-1957.
במרץ 1945 זומן סארה לראשונה לסגל נבחרת ספרד, למשחק הראווה נגד .
הוא סייע לנבחרת לצלוח את משחקי מוקדמות מונדיאל 1950 - במשחק המכריע, נגד פורטוגל, הבקיע פעמיים בניצחון 1–5.
במהלך גביע העולם ב-1950 היה סארה אחד מבכירי הנבחרת.
הוא הבקיע בכל אחד משני המשחקים הפותחים, נגד נבחרות ו, שבשניהם ניצחה ספרד.
בהתמודדות האחרונה בשלב הבתים שיחקה ספרד מול נבחרת אנגליה החזקה.
לאחר שנשמר בהצלחה במשך מרבית המשחק על ידי ההגנה האנגלית, הבקיע סארה את שער הניצחון, שבזכותו העפילה הנבחרת לבית הגמר של ארבע האחרונות.
בשלב הגמר הפסידה הנבחרת הספרדית את כל משחקיה וסיימה במקום הרביעי, על אף שער שהבקיע סארה במשחק מול .
הישג זה היה הגדול ביותר של ספרד בגביע העולם במשך שישים שנה, עד שזכתה בשנת 2010 לראשונה בתולדותיה בגביע.
בפברואר 1951 הגיע סארה להישג מפורסם נוסף, כשהבקיע ארבעה שערים בניצחון 3–6 על נבחרת שווייץ.
לאורך הקריירה השתתף סארה בעשרים משחקים בלבד במדי הנבחרת, אך הצליח להבקיע במהלכם 20 שערים.
הוא מחזיק בממוצע השערים-למשחק הגבוה בתולדות הנבחרת.
מלך שערי אתלטיק בילבאו בכל הזמנים (332 שערים)
מלך שערי הגביע הספרדי בכל הזמנים (81 שערים)
השחקן שכבש את מספר השערים הרב ביותר במשחק אחד של גמר הגביע הספרדי (4 שערים)
מלך השערים בכל הזמנים הדרבי הבסקי (14 שערים)
מלך השערים בכל הזמנים במפגשים בין אתלטיק בילבאו לבין ריאל מדריד (22 שערים)
טֶלֶנֶשְׁטִי (ברומנית: Teleneşti מבטאים "טלנשט") היא עיר במולדובה, הממוקמת 91 קילומטר מצפון לעיר הבירה קישינב.
טלנשטי היא הבירה המחוזית של מחוז בעל שם זהה.
על פי נתוני 2004 התגוררו בעיר 6,855 תושבים, מהם 89% מולדובים.
בתחילת 2011 התגוררו בעיר 9,800 תושבים.
הצייר והסופר נחום גוטמן נולד בעיר ב-1898 והתגורר בה עד עזיבת המשפחה לאודסה בשנת 1903.
טלמאניה הייתה רצועת שידור ששודרה בערוץ הילדים בשעות הערב בשנים 2001–2006. במסגרת הרצועה שודרו מספר סדרות אנימציה וסרטוני אנימציה מקוריים.
בנוסף' שודרו מספר קליפים מצוירים המציגים דמויות מהסדרות, כאשר ברקע נשמעים שירים ים תיכוניים כגון "הפרח בגני" של זוהר ארגוב ושירים מהאלבום "קצרים בראש קצרים בלב" של להקת "המסריחים".
סרטוני האנימציה המקוריים של טלמאניה הציגו שלוש דמויות: שפריץ, פליקס ונתניה.
הסדרה נוצרה ב-2000, במשרדי שורטקאט פילמס בתל אביב.
הילה הראל - עיצוב דמויות ובימוי אנימציה
שפריץ (תומר שרון) - ערס.
נוטה להתעצבן בקלות ומרבה בניבולי פה ודיבורים מיניים.
הגיש פינה בשם "אי צדק".
מעריץ גדול של להקת "המסריחים".
הלהקה הייתה קיימת במציאות ושרון, המדבב את שפריץ, היה בעצמו חבר בה יחד עם רן שריג, אדם הורוביץ והמוזיקאי עוש (ישי אדר).
פליקס (תומר שרון) - תינוק.
לפליקס יש תמיד פרצוף כועס וחיתולו מלוכלך בצואתו.
נתניה (סיון שביט) - פקצה.
נוהגת לנפח בלוני מסטיק ולפוצץ אותם במהירות.
הגישה פינה בשם "שלי, נתניה", בה יעצה לבנות בנושאים נשיים אך באופן פרובוקטיבי, כגון האם מותר ללעוס מסטיק בזמן נשיקה צרפתית.
חומוס - כלבו של שפריץ.
שפריץ ונתניה נהגו להופיע רבות במהלך השידורים, כל פעם לפרק-זמן קצר מאוד, ולומר דברים שונים.
שפריץ נהג להתלונן בדבריו ודבריה של נתניה היו חיוביים יותר.
שפריץ הנחה שעשועון טריוויה בשם "המתלבטת".
בשעשועון זה היה על צופי ערוץ הילדים להיות "המוח הנייד" של נתניה ובכך לסייע לה.
השאלות שנשאלו היו ברמות-קושי שונות, כדלקמן:
רמת-הקושי הנמוכה ביותר הייתה "מכון יופי".
רמת-הקושי השנייה הכי נמוכה הייתה "מכון כושר".
רמת-הקושי השנייה הכי גבוהה הייתה "מכון רישוי".
רמת-הקושי הגבוהה ביותר הייתה "מכון ויצמן".
לפני שטלמאניה קיבלה את השם הרשמי שלה היו שתי תוכניות מוקדמות שהיוו את המקור לסדרה
שש פלוס - שש פלוס הייתה רצועת שידורים לנוער ששידרה סדרות אמריקאיות (מצולמות ואנימציה) בשפת המקור.
רצועת השידורים הזו הוסרה כאשר טלמאניה (בפורמט השני) תפסו רצועה זו
המתלבטת - "המתלבטת" הייתה פינה ששודרה באולפן ערוץ הילדים (המגנט) בהנחייתם של שפריץ ונתניה (שם דמויותיהם הוצגו לראשונה).
בנוסף דמויותיהם של שפריץ ונתניה מדי פעם צצו בזמן השידור של האולפן והעירו הערה צינית לגבי המתרחש באולפן.
הרעיון לרצועה נהגה בעקבות הפופולריות העצומה שלה זכו שלוש הדמויות המובילות את טלמאניה, פליקס, שפריץ ונתניה, אשר החלה בתור חידה יומית במסגרת שידורי "המגנט", אשר על פיה שפריץ ונתניה מתווכחים ביניהם על הנושא הנשאל באותו יום ועל המשתתפים היה לגלות מי מביניהם צודק.
עקב הפופולריות של שפריץ ונתניה הוחלט לתת להם תוכנית משלהם.
אל שניהם נוספו פליקס התינוק והכלב חומוס.
פורמט ראשון - בפורמט הראשון טלמאניה הייתה תוכנית ששודרה בשעות אחר הצהריים במהלך שידורי "המגנט" (פורמט השידורים החיים השני של ערוץ הילדים).
בפרקים הראשונים התוכנית ארכה כחמש דקות והתקיימה בסלון ביתו של שפריץ ובמהלכה שלוש הדמויות ישבו מול הטלוויזיה והעבירו ביקורות סרקסטיות ומשעשעות על הסדרות השונות של הערוץ.
מאוחר יותר התוכנית הוארכה לבין שמונה לעשר דקות ובנוסף לסלון ביתו של שפריץ נוספו שלושה מיקומים חדשים: אי בודד, מטוס ולימוזינה שכמובן גם במיקומים אלו הדמויות יושבות מול הטלוויזיה.
בנוסף לביקורות העוקצניות על תוכניות הערוץ, כל פרק הכיל עלילה ממשית (שבדרך כלל מערבת צרה בה הסתבכו הגיבורים) לדוגמה: חטיפת הכלב חומוס או מתחזה שמתכננת לתפוס את מקומה של נתניה האמיתית.
שידורים חוזרים של הפרקים הארוכים יותר שודרו בשעות הערב.
פורמט שני - בשנת 2003, לאחר שינוי פורמט השידורים החיים של ערוץ הילדים וירידת המגנט הוחלט לשנות במקביל גם את הפורמט של טלמאניה.
התוכנית הפכה לרצועת שידור של שעתיים ששודרה בשעות הערב.
במהלך הרצועה שודרו סדרות אנימציה מצפון אמריקה ואירופה בשפה האנגלית (כולל סדרות ששודרו בשעות מוקדמות יותר בדיבוב לעברית).
במקום המערכון הארוך של הפורמט הראשון, פליקס, שפריץ ונתניה העבירו מערכונים קצרים באורך של דקה עד שלוש דקות.
המערכונים שימשו כמעברונים בין הסדרות השונות ששודרו ברצועה.
במערכונים אלו בדרך כלל הייתה התייחסות לצופה או לסדרה שתשודר לאחר מכן.
בנוסף למערכונים נוספו שתי פינות ששודרו בין הסדרות של הרצועה.
הפינה הראשונה נקראת "שלי, נתניה" במהלכה נתניה ייעוץ לנערות מתבגרות בנושאים פרובוקטיביים והומוריסטים.
הפינה השנייה היא "פסוקו של יום" במהלכה שפריץ מספר סיפור קצר לפני השינה העוסק בנושאים שלא קשורים לעולם הילדים.
בנוסף פורמט זה גם כלל מעברונים בכיכוב הדמויות של הסדרות ששודרו ברצועה וקליפים שונים.
במהלך 2003, בסופי שבוע, המערכונים הארוכים מהפורמט הראשון פתחו את שידורי הרצועה.
אך שידורם הופסק בסוף השנה.
פורמט שלישי - בשנת 2006 ערוץ הילדים הוסיף רצועת שידור שנקראת "טלמאנגה" ששידרה סדרות אנימה בשפת המקור.
"טלמאניה" שעד הייתה רצועת שידור של שעתיים, קוצרה והפכה לרצועת שידור של שעה ואילו השעה השנייה הוסבה לשעה עבור "טלמאנגה".
עם קיצור השעה של טלמאניה הוחלט להסיר לחלוטין את המערכונים של פליקס, שפריץ ונתניה על מנת להספיק לשדר את הסדרות בלי שהמערכונים "יגנבו" מהם זמן מסך.
ומאוחר יותר גם המעברונים של טלמאניה הוסרו.
שתי רצועות אלו שודרו במקביל עד שנת 2009 שבה שתי הרצועות הוסרו.
אלה סדרות האנימציה ששודרו בטלמאניה.
הסדרות שודרו באנגלית עם תרגום לעברית.
אוגי והמקקים (Oggy and the Cockroaches) (המשיך לטלמאניה)
פינקי והמוח (Pinky and the Brain) (המשיך לטלמאניה)
בוב ומרגרט (Bob and Margaret) (המשיך לטלמאניה)
פרה ותרנגול (Cow and Chicken) (המשיך לטלמאניה)
עולם מכושף (Witch World) (המשיך לטלמאניה)
חלולים בחלל (Space Goofs) (המשיך לטלמאניה)
המעבדה של דקסטר (Dexter's Laboratory) (המשיך לטלמאניה)
סדרות ששודרו בתקופה הראשונה של טלמאניה (אפריל 2001-אפריל 2006)
פוקימון 3 (Pokémon: The Johto Journeys) (שידור באנגלית במקביל לשידור בדיבוב לעברית במסגרת "המגנט")
האבירים הגדולים (The Big Knights)
סמור אנוכי (I Am Weasel)
בית ספר לשוטרים (Police Academy)
בית ספר לגלדיאטורים (Gladiator Academy)
העולם המטורף של טקס אייוורי (The Wacky World of Tex Avery)
סדרות ששודרו בתקופה השנייה של טלמאניה (מאי 2006-אוקטובר 2009)
שידורים חוזרים של הפקות מקור
כדור הארץ לאמה (Four Eyes!)
במהלך 2006, ערוץ הילדים הרחיב את שידורי טלמאניה וחילק אותה לשתי רצועות: טלמאניה וטלמאנגה.
בעוד טלמאניה שידרה סדרות אנימציה מצפון אמריקה ואירופה, טלמאנגה שידרה סדרות אנימה בשפה היפנית בשעות הלילה.
שתי הרצועות שודרו במקביל עד 2009.
היקארו נו גו (Hikaru no Go)
סאקורה לוכדת הקלפים (Cardcaptor Sakura)
דרגון בול זי (Dragon Ball Z) (שודר בדיבוב המקורי לעברית)
סרטי דרגון בול Z ששודרו בשפת המקור (יפנית)
טלניאשקה היא חולצה אשר נמצאת בשימוש בצבא רוסיה ובעבר גם בצבא האדום.
החולצה יכולה להיות בצורת גופיה, חולצת טי-שירט או חולצה בעלת שרוולים ארוכים ועליה פסים דקים.
צבע החולצה נקבע בהתאם ליחידה.
בצבא הרוסי נלבשת החולצה על ידי הצנחנים, הנחתים וחיל הים.
המקור של חולצת הטלניאשקה הוא בסוחרים ודייגים מחבל ברטאן שבצרפת, שאימצו את סגנון החולצה עם הפסים כדי להבדיל ביניהם לבין סוחרים בינלאומיים אחרים בים.
האופנה אומצה מאוחר יותר והפכה לפופולרית על ידי חיל הים הצרפתי וציים אחרים לפני הפרה-דרדנוט.
מלחים בצי הצרפתי עדיין לובשים חולצה זו באירועים מסוימים.
הצי הרוסי הקיסרי אימץ את חולצת הטלניאשקה במהלך המאה ה-19; המסורת של החיילים הסובייטים ללבוש את החולצה מגיעה ממלחי הצי הסובייטי, אשר לחמו כיחידות חיל רגלים במהלך מלחמת העולם השנייה.
הגנרל מרגלוב, שמאוחר יותר הביא למודרניזציה של הכוחות המוטסים, שירת בעבר עם יחידת הנחתים במלחמת העולם השנייה, הפך הטלניאשקה לסימן המעמד העלית שלהם.
חטיבה 68 המיוחדת של צבא בולגריה וכן צנחנים בצבא ארמניה משתמשים בחולצה זו.
כחול כהה (ים) - חיל הים והנחתים
כחול בהיר (שמיים) - צנחנים, ספצנאז ואומו"ן
טלמון מרקו (נולד ב-1973) הוא יזם ואיש עסקים אמריקאי-ישראלי, מוכר בעיקר כמנכ"ל והמייסד של Viber, יישום קנייני חוצה-פלטפורמות המשמש להעברת מסרים מיידיים וביצוע שיחות על גבי רשת האינטרנט (VoIP).
ליישום יש 400 מיליון משתמשים ברחבי העולם.
מרקו נולד בישראל, בזמן שירותו בצה"ל, שירת בתפקיד מנהל מערכות מידע בפיקוד המרכז.
הוא השלים תואר במדעי המחשב באוניברסיטת תל אביב.
מאוחר יותר עבר לארצות הברית, שם העביר את רוב חייו הבוגרים.
בשנת 1997, היה חלק ממייסדי חברת אקספנד נטוורקס.
מרקו שימש כנשיא החברה עד שנת 2004.
בשנת 2010, הוא ייסד את חברת Viber יחד עם איגור מגזיניק, חברו מצה"ל.
מרקו שימש כמנכ"ל Viber עד לעזיבתו בשנת 2014.
בשנת 2016 הוא ייסד את חברת ג'ונו , ובשנת 2017 מכר את החברה לחברת Gett תמורת 200 מיליון דולר.
טלנגאנה (טלוגו: తెలంగాణ, אורדו: تلنگانہ) היא מדינה בדרום הודו.
היא גובלת באודישה ובצ'האטיסגאר מצפון-מזרח, במהאראשטרה מצפון, באנדרה פרדש מדרום ובקרנאטקה ממערב.
מדינת טלנגאנה הוכרזה באופן רשמי לאחר פיצולה ממדינת אנדרה פרדש ב-2 ביוני 2014. העיר היידראבאד תישאר כבירה משותפת לתקופה של 10 שנים מיום הקמת המדינה.
מקור השם בביטוי "טרילינגה דסה" (Trilinga Desa), שפירושו "ארץ שלושת הלינגאמים".
על-פי אגדה הינדואית האל שיווה התגלה בצורת לינגאם על שלושה הרים שסימנו את גבולות הארץ, ומכאן שמה.
לאורך ההיסטוריה טלנגאנה נשלטה על ידי ממלכות רבות, ובהן סולטנות דלהי (1347–1512) והאימפריה המוגולית (1687–1724).
עם עצמאות הודו בשנת 1947, השלטון של אזור היידראבאד לא רצה להתמזג עם השלטון הארצי, אך בכל זאת סופח להודו ב-17 בספטמבר 1948 לאחר מבצע צבאי.
בתחילה השלטון נוהל בעזרת פקידים משכילים מהממלכה המאוחדת שהשתמשו בשיטה ניהולית אחרת לחלוטין.
בשנים 1946–1951 התרחש מרד איכרים שנתמך על ידי המפלגה הקומוניסטית.
בשנת 1956 טלנגאנה הייתה הבסיס ליצרת המדינה אנדרה פרדש.
לאורך העשורים שלאחר מכן פעלו תנועות בדלניות רבות שרצו לחזור למצב המקורי של עצמאות טלנגאנה.
ניסיונות אלו צלחו בסופו של דבר, וב-9 בדצמבר 2009 ממשלת הודו הכריזה תחילת התהליך להקמת המדינה על ידי פיצול מאנדרה פרדש.
החלטה זו נעצרה בשבועות שלאחר מכן לאחר מחאות אלימות.
ב-30 ביולי 2013, הקואליציה השלטת בהודו בראשות מפלגת הקונגרס הלאומי ההודי, הודיעה שהיא תומכת בדרישות להקמת המדינה החדשה, כמדינה ה-29 של הודו.
בפברואר 2014 אושר חוק בפרלמנט ההודי המאשר את עצמאות טלנגאנה מאנדרה פרדש.
חוק זה אושר על ידי הנשיא ופורסמה ב-1 במרץ.
המדינה הוקמה רשמית ב-2 ביוני 2014.
טלנגאנה הורכבה ברובה מהנפות הנחשלות של אנדרה פרדש.
האוריינות במדינה נמוכה מהממוצע בהודו.
הדת השלטת במדינה היא הינדואיזם (86%) ויש בה מיעוט מוסלמי (12.4%).
1.3% מהתושבים הם נוצרים ו-0.9% משתייכים לדתות אחרות או לא משתייכים לאף דת.
השפה הדומיננטית היא טלוגו המדוברת על ידי כ-77% מאוכלוסיית המדינה.
השפה המרכזית השנייה היא האורדו המודברת על ידי 12% מהתושבים.
שני הנהרות הגדולים מספקים מים רבים אך מרבית האזור צחיח למחצה ויש בו אקלים חם ויבש.
מזג האוויר מאפשר גידולים חקלאיים, בעיקר אורז, קנה-סוכר, טבק, כותנה ומנגו.
על נהר קרישנה נבנה סכר נגארג'ונה סאגר, מהגבוהים בעולם (150 מטר, 124 מטר אפקטיבי), המספק חשמל ויוצר אגם גדול של 215 קמ"ר.
היידראבאד שונה במגוון העיסוקים ומובילה בהיי-טק ובטכנולוגיה וביו-טק.
למדינה פוטנציאל גדול לפיתוח בשל היותה עשירה במחצבים ולפיתוח תעשיית היי-טק גם מחוץ לעיר היידראבאד.
טָלָס (בקירגיזית: Талас) היא עיירה בצפון-מערב קירגיזסטן ובירת מחוז בעל שם זהה.
העיירה שוכנת על גדות כ-200 ק"מ מערבית לבירה בישקק.
על פי מפקד האוכלוסין משנת 2022 התגוררו בעיירה 41,067 תושבים.
אוכלוסייתה מורכבת ברובה מקירגיזים המהווים 88.9% מכלל תושביה ובנוסף בעיירה מתגוררים גם מיעוטים רוסים, אוזבקים, אוקראינים, גרמנים, טורקים וקזחים.
על פי סיפורים בסמוך לעיירה נולד הגיבור הקירגיזי הנודע מאנאס, אשר קברו ממוקם בה ומשמש אתר עלייה לרגל.
בטרם יוסדה העיירה, בשנת 751 לספירה, התרחש קרב באזור בין הח'ליפות העבאסית לשושלת טאנג, שנקרא קרב טלס, אשר העיירה נושאת את שמו.
העיירה הוקמה על ידי מהגרים ממזרח אירופה שהתיישבו באזור.
טלמן מרדנוביץ' איסמאילוב (באזרית: Telman İsmayılov; נולד ב-26 באוקטובר 1956) הוא איש עסקים אזרי ויזם יהודי ממוצא יהודי-אזרי.
מאחר שאזרבייג'ן לא מתירה לאזרחיה להחזיק ביותר מאזרחות אחת, טלמן עזב את המדינה והוא מחזיק באזרחות רוסית וטורקית.
מכהן כיושב ראש קבוצת AST הרוסית הפעילה במספר מדינות.
עד לשנת 2009, בבעלותו של איסמאילוב היה השוק הגדול ביותר באירופה, שוק צ'רקיזובו במוסקבה.
טלמן איסמאילוב נולד בבאקו, אז בשליטת ברית המועצות, בשנת 1956. הוא הילד העשירי למשפחה בעלת 12 ילדים.
יש לו קרובים מוסלמים הן מצד אביו והן מצד אמו וגם יהודים מיהדות ההרים.
בשנת 1989 רשם את תאגיד AST המהווה ראשי תיבות של שני בניו, אלקפר ושחרן, וכן את שמו הפרטי.
לאחר שפתח בית מלון מפואר באנטליה, ולדימיר פוטין ביקר אותו בחריפות וטען כי הוא מאוכזב מכך שבעוד רוסיה חווה משבר אשראי, טלמן השקיע כה רבות מכספו מחוץ למדינה ומתהדר בעושרו.
בשנת 2009 נפתח מלון מרדן פאלאס בבעלות איסמאילוב.
ב-6 ביוני 2013 התעניין ברכישת קבוצת הכדורגל בית"ר ירושלים, אך בסופו של דבר רכש את הקבוצה איש העסקים אלי טביב.
איסמאילוב ידוע באורח חייו הראוותני, הוא שילם מיליוני דולרים בעבור הופעות פרטיות של זמרים מפורסמים כגון ג'ניפר לופז, מריה קארי, טום ג'ונס ואחרים.
הוא שילם סכום של 1.4 מיליון דולרים לג'ניפר לופז כדי שתשיר בעבורו למשך 10 דקות בלבד.
השיר, בה הזמרת מאחלת לו מזל טוב לרגל הולדתו, זמין לצפייה באתר יוטיוב.
איסמאילוב אף הזמין לאירועיו השונים שחקנים מפורסמים דוגמת שרון סטון, ריצ'רד גיר, מוניקה בלוצ'י, פריס הילטון ועוד רבים.
באוקטובר 2021 נעצר בפודגוריצה, מונטנגרו בשל עברות כלכליות שבהם מואשם ברוסיה.
בהמשך שלטונות מונטנגרו סירבו להסגיר אותו לרוסיה והוא קיבל מקלט מדיני.
טלמרק (בנורווגית: Telemark) הוא חבל היסטורי שהיה בעבר אחד ממחוזות נורווגיה.
החל מ-1 בינואר 2020, טלמרק היא חלק ממחוז וסטפול וטלמרק.
חבל טלמרק נמצא בין החבלים ההיסטוריים והמחוזות לשעבר וסטפול, בוסקרוד, הורדאלנד, רוגאלנד ומזרח אגדר.
בתקופת ימי הביניים בזמן איחוד דנמרק-נורווגיה היה באזור זה היה הפייף של ברטסברג.
עם הקמת המונארכיה בנורווגיה בשנת 1662 הפך החבל למחוז.
שם המחוז שונה לטלמרק ב-1919. השם נגזר משמם של התלירים, שבט גרמאני שהתיישב באזור העליון של טלמרק כיום בתקופת הוויקיניגים.
בימי הביניים, החברה החקלאית באזור ההררי של טלמרק נחשבה לאזור האלים ביותר של נורווגיה.
כיום, מחצית מהבניינים מימי הביניים בנורווגיה נמצאים בטלמרק.
הניבים המדוברים באזור ההררי בצפון-מערב טלמרק שומרים גם על יותר אלמנטים של הנורדית העתיקה מאלה המדוברים במקומות אחרים במדינה.
טלמרק עילית ידועה גם כמקום הולדתו של הסקי.
החלק הדרומי של טלמרק, גרנלנד, הוא עירוני יותר ומושפע מהסחר עם ארצות השפלה, צפון גרמניה, דנמרק והאיים הבריטיים.
טלמרק ממוקמת בדרום-מזרח נורווגיה, ומשתרעת ממישור ההר הארדנגרווידה בצפון ועד לחוף סקגראק בדרום.
לטלמרק נוף מגוון, הכולל קו חוף מחוספס, עמקים, אגמים, גבעות, הרים, ורמות מישוריות.
הכביש הבינלאומי E18 עובר בחלקים הדרומיים של טלמרק, דרך אזור גרנלנד והעיר קראגרו.
בטלמרק יש תשתית טובה של רכבות.
קווי האוטובוסים העיקריים באזור מופעלים על ידי חברת התחבורה טלמרק בילרוטר, המשרתת את החלקים המערביים והאמצעיים של האזור, ועל ידי חברת נטבוס המשרתת את החלקים האמצעיים, המזרחיים והדרומיים של האזור.
חברת דרנגדל בילרוטר משרתת את אזור וסטמר.
הסמל הוא מהתקופה האחרונה (1970).
בסמל יש סוג ישן של גרזן קרב, משמעותי עבור המחוז.
החבל מחולק לטלמרק העליונה (Øvre Telemark, נקראת לעיתים בפשטות טלמרק) וגרנלנד (Grenland).
טלמרק העליונה מחולקת לעיתים לווסט-טלמרק ולאוסט-טלמרק.
השם טלמרק התחתונה מתייחס באופן מסורתי לגרנלנד ולאזור מיד-טלמרק, אך היה יותר אזור מינהלי מאשר תרבותי.
טלמרק העליונה מהווה את החלק הגדול ביותר.
לדוגמה, שטח המינהל הכנסייתי (פרוסט) של טלמרק העליונה כולל 12 עיריות ויותר מ-80% משטח טלמרק.
טלנקאוון (שם מדעי: Talenkauen; מילולית: "גולגולת קטנה" משפת טוולצ'ה, שפת הקבוצה האתנית של הטוולצ'ה מפטגוניה) הוא סוג של דינוזאור קטן אורניתופוד, שחי במשך הקרטיקון העליון לפני 96.2 מיליון שנה מזמננו.
הוא נחשב לקרובם של האנביסטיה, המקרוגריפוזאורוס והגספאריניזאורה.
הממצאים שלו התגלו בתצורת סרו פורטלסה שבפטגוניה, ארגנטינה.
דינוזאור זה הגיע לאורך של 4 מטרים ובמראהו דמה לדריוזאורוס.
הוא היה קשור גם למינים גדולים כמו האיגואנודוניים, אך היה בעל צלעות רחבות מאוד, כמו של תנינים, גפיים חזקות ובעלות טפרים גדולים יותר ובמקורו בלטו מספר שיניים ייעודיות לתזונה בחלקו הקדמי, דבר שנעדר אצל אוכלי צמחים מותאמים יותר לצמחייה קשה.
דינוזאור זה היה דו-רגלי וכנראה שנע בעדרים ביערות הקדומים.
הדינוזאור שייך לקבוצה אלסמריה, הכוללת מינים שחיו בחצי הכדור הדרומי.
לצידו חיו דינוזאורים שונים ביניהם מיני אבליזאוריים, הטיטנוזאור הענק פוארטזאורוס והטורף אורקורפטור שכנראה טרף אותו.
טלנירי הוא פורטל אינטרנט ישראלי וחברה פיננסית מובילה, העוסקת בתחום המסחר בשוק ההון.
טלנירי הוקמה ב-1994 על ידי איש העסקים שרון גינזבורסקי ועסקה בתיווך פיננסי ובניהול שרותי התוכן ואספקת נתוני מסחר בזמן אמת לסחרני היום בבורסה בתל אביב.
בשנת 2005 קיבלה זיכיון רשמי כספקית מידע מהבורסה בתל אביב ועסקה בתיווך המידע לסוחרי ומשקיעי הבורסה.
בהמשך, טלנירי התחברה לספקי המידע בוול סטריט ובנאסד"ק וב-CME וסיפקה ציטוטים ברוב הנגזרים והמניות בעולם.
בעבר טלנירי הייתה החברה הגדולה ביותר בתחום התיווך הפיננסי בענף הברוקראז' הפרטי.
בנובמבר 2010, פורסם ב-"TheMarker" שחברת הראל התנתקה מטלנירי שנתיים לפני תום החוזה ושילמה כ-1,000,000 ש"ח בעבור ויתור עמלות לטלנירי.
בשנת 2005 הקימה טלנירי מערכת פורומים.
החל משנת 2007 טלנירי החלה לשווק את שירות האיתותים על ידי יועצי השקעות ששכרה.
משנת 2014 בעקבות התקנות של הרשות לניירות ערך, ניהול מערך האיתותים מנוהל על ידי אקטיב בית השקעות ואילו טלנירי עוסקת רק בניהול השיווק.
באוקטובר 2020 נרכשה חברת טלנירי על ידי איש העסקים אלדר גריידי, מתוך מטרה לבנות את האתר מחדש ולספק מידע פיננסי חיוני לסוחרים בבורסה במטרה להעביר מידע מסוחרים לסוחרים שרוב גופי התקשורת הפיננסית אין ביכולתם לספק מידע מקצועי בעל חשיבות עליונה לסוחרי הבורסה.
בדצמבר 2020 חנכה טלנירי את מכללת טלנירי ללימודי שוק ההון אשר עוסקת בהכשרות מקצועיות לסוחרי הבורסה על ידי בכירי שוק ההון.
טלמרק העליונה (בנורווגית: Øvre Telemark) הוא חבל ארץ בטלמרק שבמחוז וסטפול וטלמרק בנורווגיה.
יותר משני שלישים מהשטח הכולל של טלמרק, כ-12,000 קמ"ר, נמצאים בטלמרק העליונה.
לעומת זאת, טלמרק התחתונה מתייחס לאזור החוף הצפוף והשטוח יותר של גרנלנד וכולל גם את מרכז טלמרק.
בטלמרק העליונה יש נוף מגוון עם הרבה גבעות, הרים, עמקים ואגמים.
בעבר, טלמרק העליונה נודעה כטלמרק.
מקור השם הוא בשבט הת'ליר (בנורדית עתיקה: Þilir), שבט גרמאני צפוני (סקנדינבי) קדום, שאכלס את אזורי טלמרק ונומדל של היום בתקופת ההגירה ובתקופת הוויקינגים.
האזור נקרא על שמם ומשמעותו בנורדית עתיקה היא "יער הת'ליר".
טלמרק העליונה ידועה במסורות העממיות המקומיות שלה בתחומי המוזיקה, הביגוד, עבודות היד, האוכל והארכיטקטורה.
לאזור יש ניב שונה באופן מובהק משאר נורווגיה, הנובע מכך שבטלמרק העליונה נשארו יותר עקבות מהנורדית העתיקה.
האזור מחולק למערב טלמרק ומזרח טלמרק.
בעוד שטלמרק התחתונה נשלטה על ידי בורגני הערים, טלמרק העליונה נשלטה על ידי "אריסטוקרטיה של פקידים" מלוכדת המורכבת מקומץ משפחות המחזיקות בשליטה הבלעדית על המדינה ומשרדי הכנסיות באזור.